
                                  Приложение 

[bookmark: _GoBack]Общи стандарти за качество на административното обслужване на Район „Одесос“ при Община Варна по смисъла на чл.20, ал.1 от Наредбата за административното обслужване

· Стандарт за единно наименование на Центъра за административно обслужване (ЦАО): 
Обслужването на потребителите на административни услуги, предоставянето на информация и справки, заявяването на услуги и получаването на документи от услугата ( когато се получава на място и не се изисква допълнителна обработка от други служители), плащането на общински такси се извършва в „Център за административно обслужване” (ЦАО). Същото наименование се използва в указателните табели за местонахождението на ЦАО и тези в ЦАО, на интернет страницата на Район „Одесос“ www.odesos.bg, в документи, брошури и/или в други материали. 

· Стандарт за осигуряване на подходящи условия и достъпност до и в служебните помещения, в които се осъществява административно обслужване: 
· За обслужването на потребителите на административни услуги се осигуряват подходящи условия и достъпност. ЦАО се намира на партерния етаж в административната сграда на Район „Одесос“ с осигурен достъп – рампа, за придвижване на възрастни хора, бременни жени, хора с увреждания, хора с намалена подвижност и/или със затруднения в придвижването, родители или придружители на малки деца с помощни средства, инвалидни и/или детски колички;
· В ЦАО се осигуряват достатъчно широки пространства за изчакването на реда с осигурена възможност: за сядане на не по-малко от 4 потребители, за попълване и окомплектоване на заявления/искания с осигурени маса, бюро и плот, както и за подаване на заявления/искания, с обща площ над 12 кв. м; 
· Осигурява се осветление, покриващо всички зони във вътрешното пространство на ЦАО, с брой и разположение на осветителните тела, които осигуряват достъпност на обслужването и на информацията в рамките на цялото пространство;
· В ЦАО се осигурява за потребителите питейна вода и възможност за ползване на тоалетна. 
· Адрес на ЦАО – гр.Варна 9000, ул.“Стефан Караджа“ №30, партер;
· Работното време на администрацията е от 8:30 до 12:30 и от 13:30 до 17:30 ч., а на ЦАО: от 8:00 до 17:45 без прекъсване.
    
· Стандарт за указателни табели за местонахождението на ЦАО и указателни табели в ЦАО и/или в служебните помещения, в които се осъществява административното обслужване:
· Местонахождението на ЦАО се указва с указателни табели, намиращи се на входната врата на административната сграда и в коридора към вътрешното пространство на ЦАО;
· Гишетата за заявяване/получаване на документи, за плащане на такси или информация, се указват с ясни и четливи надписи/табели с отбелязано работно време;
· Указателните табели съдържат логото и слогана на държавната администрация. 

· Стандарт за поддържане на актуална информация за достъпа до служебните помещения, в които се осъществява административно обслужване: 
· При промяна на служебните помещения, в които се осъществява административното обслужване, в седемдневен срок Секретарят на района организира актуализиране на информацията за достъпа до служебните помещения, в които се осъществява административното обслужване. Актуализирането се извършва чрез подмяна или добавяне на нови указателни табели, чрез актуализиране информацията на интернет страницата на района, чрез актуализиране на информацията на информационен киоск, разположен на входа на ЦАО, чрез актуализиране на информацията на бланки, формуляри и други.
· На интернет страницата на района се поддържа актуална информация за достъпа до сградата със служебни помещения, в които се осъществява административно обслужване, като карта с местонахождение и адрес, телефони на длъжностните лица  и други.

· Стандарт за осигуряване на безплатна интернет връзка: 
В служебните помещения, в които се осъществява административно обслужване, е осигурена възможност за ползване на безплатен достъп до интернет. 

· Стандарт за идентификация на служителите, които осъществяват административно обслужване: 
· Всеки служител се идентифицира пред потребителите в служебните помещения, в които се осъществява административно обслужване, чрез ясно видим отличителен знак или друг материален носител с четивни данни за собствено и фамилно име, длъжност и администрация, към която принадлежи ( идентификационни баджове ). 
· При необходимост, при поискване или невъзможност потребителя да разчете информацията, идентифицираща информация се предоставя и устно на заявителя на административната услуга.

· Стандарт за идентификация на служителите в администрацията при водене на телефонни разговори: 
· При водене на телефонни разговори служителите на Район „Одесос“  се представят и идентифицират със собствено и фамилно име, като съобщават администрацията/звеното, към което принадлежат. 

· Стандарт за спазване на правила за комуникация с потребителите: 
· Обслужването на потребителите се осъществява от обучени служители, като се осигурява спазването на следните правила за комуникация: 
а) използване на задължителните реквизити в комуникацията съобразно комуникационен канал: 
аа) иницииране на разговор чрез поздрав, например "Добро утро", "Добър ден" или "Здравейте"; 
бб) обръщение "Госпожо/господине"; 
вв) запитване с изрази, които са идентични или сходни със: "С какво мога да Ви бъда полезна/полезен?", „Достатъчна ли Ви е предоставената информация?“ и „Необходимо ли Ви е нещо допълнително?“.
гг) завършване на разговор с изрази, които са идентични или сходни с: "Благодаря Ви за търпението", "Желая Ви хубав ден!"; 
дд) завършване на писмена кореспонденция с изрази, които са идентични или сходни с: "Оставаме на разположение за допълнителни въпроси", "С уважение"; 
б) демонстриране на учтивост, предразполагане на потребителите и търпение; 
в) оказване на приоритетно внимание на потребителите пред друга дейност; 
г) в присъствие на потребителите служителите не водят лични разговори /включително по телефон/ и не консумират храни и/или напитки. Комуникацията с потребителите се осъществява и при спазване на следните правила:
- внимание и уважение към потребителите на услуги;
- коректност и любезност при контактите;
- зачитане на личното достойнство на гражданите;
- консултиране на потребителите за различните възможни действия, свързани с услугата – формуляри, движение, такси, срокове, решения, възражения, оплаквания;
- предоставяне на пълна, ясна, лесно разбираема и точна информация.

9. Стандарт за начина на предоставяне на информацията относно административното обслужване: 
· На интернет страницата на администрацията се поддържа секция, която е озаглавена "Административно обслужване", със стандартизирана структура и дизайн, които са определени по реда на чл. 40 от Наредбата за общите изисквания към информационните системи, регистрите и електронните административни услуги. 

· При предоставяне и обявяване на информацията за административното обслужване се спазват следните правила: 
а) предоставяната на място в ЦАО, по телефона и по електронен път информация е идентична по съдържание; 
б) информацията се представя по систематизиран и по възможност - схематичен, табличен и/или графичен начин, който осигурява улеснено и бързо възприемане при 
съобразяване със специфичните потребности на отделните категории потребители (хора с увреждания, хора с трайни увреждания, възрастни хора, хора с намалена подвижност и/или със затруднения в придвижването, родители или придружители на малки деца, потребители, които не владеят български език, и др.). 

10. Стандарт за поддържане на система "Най-често срещани въпроси и отговори": 
· Администрацията поддържа на интернет страницата си информация, която да подпомага и насочва потребителите за процеса на обслужване: видове услуги – срокове за изпълнението им , цени,  типови бланки на заявления за услугите, компетентни длъжностни лица с телефон за връзка.

11. Стандарт за осигуряване на информация и обслужване на английски език: 
· Като администрация, чиито услуги се ползват от потребители, които почти 100% от случаите владеят български език, административното обслужване се извършва на български език. При необходимост от административно обслужване на лица, не владеещи български език, служител от администрацията (Секретар на район „Одесос“/старши юрисконсулт) оказва необходимото съдействие на потребителя на английски език.  Обслужването на английски език се осигурява чрез езикови познания - английски език на служителя/служителите или чрез съдействие за осигуряване на преводачески услуги. 

12. Стандарт за срок за отговор на отправени запитвания от общ характер: 
· Срокът за обработване и отговор на запитвания, които информират и консултират потребителите по въпроси от общ характер, е: 
а) до 7 (седем) работни дни, ако запитванията са постъпили по пощата или по електронната поща; 
б) веднага, или до 20 минути (при необходимост от извършване на справка), ако запитванията са устни, постъпили са на място, по телефон или чрез друг осигурен от администрацията онлайн комуникационен канал. 

13. Стандарт за време за изчакване за обслужване: 
· При посещение на потребителя на място в служебните помещения, в които се осъществява административно обслужване, с цел получаване на информация и/или обработване на документи във връзка с административното обслужване времето за изчакване е не повече от 20 минути. 

14. Стандарт за намаляване на броя посещения на гише при осъществяване на административно обслужване: 
· При посещение на потребителя на място в служебните помещения, в които се осъществява административно обслужване, с цел получаване на информация и/или обработване на документи във връзка с административното обслужване, в т. ч. за подаване на заявления/искания, предложения, сигнали и жалби, включително когато се изисква плащане, или за получаване на документи, данни и информация, резултати от административното обслужване, в рамките на едно посещение за обслужване: 
а) за приемане на едно заявление/искане потребителят посещава еднократно не повече от две места (гишета); 
б) за получаване на резултата по едно заявление/искане потребителят посещава еднократно не повече от едно място (гише). 

15. Стандарт за използване на опростени и лесни за попълване образци и/или формуляри: 
· Образците и/или формулярите, които се използват за заявяване на административно обслужване се изготвят от директори на дирекции, предоставящи административната услуга с изключение на случаите, когато с нормативен акт на Министерския съвет или на друг компетентен орган е приет образец на Заявление, който се ползва за заявяване на съответната услуга. Всички образци на заявления за административни услуги, изготвени от директори на дирекции, се одобряват с „Предложение за създаване или изменение на документ“ по процедурите на действащата в района Система за управление на качеството ISO 9001:2015.
· Образците и/или формулярите, които се използват за заявяване на административно обслужване, се изготвят при спазването на следните правила: 
а) насоченост към лесно и опростено попълване от потребителите; 
б) използване на шрифт с адекватен размер и подходяща форма; 
в) осигурено достатъчно място за нанасяне на данни; 
г) не предвижда и не изисква попълване от потребителите на информация, която: 
аа) не е необходима за обслужването; 
бб) е общоизвестна; 
вв) е или следва да бъде служебно известна; 
гг) изисква подпечатване на заявлението и/или на приложенията към него, освен ако това е предвидено в специален закон.
· При наличие на образци на заявления, приложения към тях и други формуляри, които са приети с акт на Народното събрание, Министерския съвет или друг компетентен орган, те се разпечатват или адаптират, като се спазват следните правила:
а) използване на шрифт с адекватен размер и подходяща форма;
б) осигурено достатъчно място за нанасяне на данни;
в) разпечатване на печатащи устройства, осигуряващи ясна и четлива информация.

Собствени стандарти за качество на административното обслужване на Район „Одесос“ при Община Варна по смисъла на чл.20, ал.2 от Наредбата за административното обслужване (стандарти, които допълват и надграждат общите)

· Стандарт за местоположение на ЦАО/Деловодство – Центърът за административно обслужване е разположен на партерен етаж в административната сграда на Район „Одесос“, намираща се в близост до Морската градина на Варна, с административен адрес: гр.Варна 9000, ул.“Стефан Караджа“ № 30.

· Стандарт за паркинг – Платен паркинг в „синя зона“, 6 безплатни служебни  места за паркиране в работни дни и часове на седмицата, 2  места за паркиране за хора с увреждания.

· Стандарт за допълнителен вид техническо оборудване – В ЦАО/ Деловодство е осигурена възможност при поискване от страна на гражданина да се предоставя  услуга - копиране на документи.

· Стандарт за служители, изпълняващи функции по насочване на потребителите и оказващи съдействие и помощ при попълване на документи – Служителите, работещи в ЦАО/ Деловодство са длъжни да насочват потребителите, да дават отговор на запитвания от общ характер, да предоставят обща информация за обслужването и/или да им оказват при необходимост помощ при попълване на заявления/искания.

Стандартите за  качество на административното обслужване са приети на 21.04.2022г. и са одобрени със Заповед № 79/21.04.2022 г. на Кмет на Район „Одесос“.

